நெட்டை: ஆமாம். பிணங்கள் மீது நமக்குச் சில உரிமைகள் உண்டு. ஒன்று: செத்த பிணமா? கொன்ற பிணமா? இரண்டு: செத்த பிணம் என்றால் ஏன் அதை வைத்துக் கொண்டிருக்கிறார்கள்? மூன்று: கொன்ற பிணம் என்றால் யார் கொன்றார்கள்? எதற்குக் கொன்றார்கள்? எப்படிக் கொன்றார்கள்? கொலை முயற்சி பூரண வெற்றி அடைந்து விட்டதா? அல்லது, அரைகுறையாக இழுத்துக் கொண்டிருக்கிறதா? அரைகுறையாக இழுத்துக் கொண்டிருக்கிறதென்றால், மேற்கொண்டு கொல்ல வேண்டுமா? காப்பாற்ற வேண்டுமா?